Selskapet deltok i 2008 i anbudskonkurransen om å kjøre buss i Nordhordland fra sommeren 2009, men tapte til Concordia Bus Norge. I april 2009 ble Fjord1 Partner utropt som vinner av anbudskonkurransen om å kjøre Bybanen i Bergen fra oppstart i 2010 og sju år fram med opsjon på opptil to år. I 2010 deltok selskapet også i anbudskonkurransene om ruteområdene Bergen nord og Bergen sentrum fra høsten 2011, men begge ble tildelt Tide Buss.